 Dalka gees-ka-gees waxaa ku faafay hayado Carbeed oo dhammaan wada wata magaca Islaamka, kuna magacaaban deeq bixiyaal iyo gargar wadayaal, hayadaas waxay keeneen qorsha ka dhan dhaqanka afka iyo hiddaha Soomaaliyeed, qorshuhu mid qayaxan oo muuqda ma ahayn, balse waxaa laga garan karaa hab dhaqankooda iyo waxa ay sameeyeen inta lagu guda jiroa burburka, waxyaabaha ay qabteen waxa ugu muhimsanaa maan doorinta dhalinyarada Soomaaliyeed, oo runtii ah midda ay sida adag xoogga u saareen, maxaa yeelay barnaamijyadooda inta badan waxaa lagu beegsaday dhalinta, iyada oo loo adeegsaday kuwo isku sheegay wadaaddo iyo mashaaikh! 